
Narva Linnavalitsuse 05.03.2014. a korralduse nr 231-k 
„Projekteerimistingimuste määramine (Kreenholmi tn 16a hoone rekonstrueerimine ja laiendamine ilma detailplaneeringut koostamata)” muutmine
1. ASJAOLUD JA MENETLUSE KÄIK
17.02.2014. a taotles Suomen Pelastusarmeijan Säätio, asukoht Kopli 8-14, Tallinn, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kreenholmi tn 16a hoone rekonstrueerimiseks ja laiendamiseks.
Narva Linnavalitsuse 05.03.2014. a korraldusega nr 231-k on kinnitatud projekteerimistingimused (Kreenholmi tn 16a hoone rekonstrueerimine ja laiendamine ilma detailplaneeringut koostamata).
02.06.2014. a taotles Suomen Pelastusarmeijan Säätio Narva Linnavalitsuse 05.03.2014. a korralduse nr 231-k “Projekteerimistingimuste määramine (Kreenholmi tn 16a hoone rekonstrueerimine ja laiendamine ilma detailplaneeringut koostamata)” muutmist, nimelt projekteerimistingimuste punkti 3.4.4 muutmist. 
Suomen Pelastusarmeijan Säätio 02.06.2014. a taotluses nr 5495/1-12.1 räägitakse, et hoone korruselisus ja kõrgus suurenevad mansardkorruse väljaehitamise, katuse tõstmise ja katuse kalde muutmise arvel.
Taotluses toodud asjaolu käsitledes võib Narva Linnavalitsus lubada Narva Linnavalitsuse 05.03.2014. a korralduse nr 231-k punkti 3.4.4 sõnastuse muutmist.
2. ÕIGUSLIKUD ALUSED
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavalitsuse korralduse vastuvõtmisel arvesse võtta alljärgnevaid haldusmenetluse seaduse sätteid:   

2.1.1 Haldusmenetluse seaduse § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

2.1.2 Haldusmenetluse seaduse § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. OTSUS
Muuta Narva Linnavalitsuse 05.03.2014. a korralduse nr 231-k „Projekteerimistingimuste määramine (Kreenholmi tn 16a hoone rekonstrueerimine ja laiendamine ilma detailplaneeringut koostamata)” punkti 3.4.4 ning kinnitada järgmises redaktsioonis: 

„3.4.4 Hoone kõrguse ja korruselise suurendamine mansardkorruse väljaehitamise, katuse tõstmise ja katuse kalde muutmise arvel on lubatud tingimusel: mitte ületada 33% olemasolevast Kreenholmi tn 16a hoone maapealsest kubatuurist (vt. Planeerimisseaduse § 3 lõike 2 punkt 2). Tõstetav katus sobitada olemasoleva hoone mahuga. Eskiisis esitada vähemalt 2 hoone katuse arhitektuurse kontseptsiooni, katusekatteprofiili ja katusekatte värvilahenduse varianti parima tulemuse saavutamiseks.”
4.  RAKENDUSSÄTTED
4.1 Käesolev korraldus jõustub alates teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

